|  |
| --- |
| Statinių pritaikymo neįgaliesiems priežiūros 2021 metais projektų atrankos konkurso nuostatų4 priedas |

**(Deklaracijos pavyzdinė forma)**

**DEKLARACIJA**

*(data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiantis (-i) pareiškėjo

 *(vardas ir pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_vardu, patvirtinu, kad:

 *(pareiškėjo pavadinimas)*

1. Pareiškėjas nėra sudaręs taikos sutarties su kreditoriais, sustabdęs ar apribojęs savo veiklos.

2. Asmuo, turintis teisę veikti pareiškėjo vardu, neturi neišnykusio ar nepanaikinto teistumo už nusikaltimus, nurodytus Lietuvos Respublikos baudžiamojo kodekso XXXIII skyriuje (nusikaltimai valstybės tarnybai ir viešiesiems interesams), taip pat už nusikaltimus, nurodytus Lietuvos Respublikos baudžiamojo kodekso 205 straipsnyje (Apgaulingas pareiškimas apie juridinio asmens veiklą), 206 straipsnyje (Kredito, paskolos ar tikslinės paramos panaudojimas ne pagal paskirtį ar nustatytą tvarką), 207 straipsnyje (Kreditinis sukčiavimas), 219 straipsnyje (Mokesčių nesumokėjimas), 220 straipsnyje (Neteisingų duomenų apie pajamas, pelną ar turtą pateikimas), 222 straipsnyje (Apgaulingas apskaitos tvarkymas) bei 223 straipsnyje (Aplaidus apskaitos tvarkymas).

3. Pareiškėjas Paraiškoje dalyvauti Statinių pritaikymo neįgaliesiems priežiūros 2021 metais projektų atrankos konkurse (toliau – Paraiška) arba jos prieduose nepateikė klaidinančios, arba melagingos informacijos.

4. Pareiškėjas per pastaruosius trejus metus iki Paraiškos pateikimo dienos nebandė gauti konfidencialios informacijos arba daryti įtakos Neįgaliųjų reikalų departamento prie Socialinės apsaugos ir darbo ministerijos valstybės tarnautojams ir (ar) darbuotojams, komisijų nariams.

5. Pareiškėjas yra atsiskaitęs už ankstesniais metais iš Lietuvos Respublikos socialinės apsaugos ir darbo ministerijos (toliau – Ministerija), biudžetinių įstaigų, kurių savininko teises įgyvendina Ministerija, ir viešosios įstaigos „Jaunimo tarptautinio bendradarbiavimo agentūra“ gautų lėšų panaudojimą Lietuvos Respublikos valstybės biudžeto lėšų ir (ar) Europos Sąjungos lėšų naudojimo sutartyje bei atitinkamo konkurso finansavimo nuostatuose nustatyta tvarka.

6. Nėra įsiteisėjusio teismo sprendimo, kad iš Ministerijos, biudžetinių įstaigų, kurių savininko teises įgyvendina Ministerija, ir (ar) viešosios įstaigos „Jaunimo tarptautinio bendradarbiavimo agentūra“ gautas lėšas pareiškėjas yra panaudojęs ne pagal tikslinę paskirtį ir (ar) yra pasibaigęs Nuostatų 71 punkte numatytas trejų metų terminas.

7. Pareiškėjo Statinių pritaikymo neįgaliesiems priežiūros 2021 metais projekto (toliau – projektas) vadovui, projekto buhalteriui ir vykdytojams nėra įsiteisėjęs teismo sprendimas dėl įvykdytos korupcinio pobūdžio nusikalstamos veikos.

8. Pareiškėjas turi Nuostatuose nurodytus reikalavimus atitinkančių žmogiškųjų išteklių ir tinkamų administracinių gebėjimų įgyvendinti projektą.

9. Pareiškėjas yra gavęs rašytinius Paraiškoje nurodytų asmenų sutikimus naudoti jų asmens duomenis projekto atrankos, vertinimo, įgyvendinimo tikslais.

Patvirtinu, kad kartu su Paraiška pateikti dokumentai, dokumentų užsienio kalba vertimai yra tikri.

Patvirtinu, kad man yra žinoma, kad pasikeitus teisiniam reglamentavimui (Lietuvos Respublikos statybos įstatymui ir Statybos techniniam reglamentui STR 1.05.01:2017, patvirtintam Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“), kuriuo vadovaujantis finansuojamos projekto veiklos, paskelbtas Statinių pritaikymo neįgaliesiems priežiūros 2021 metais projektų atrankos konkursas ir (arba) projekto veiklų finansavimas bus nutrauktas.

Man yra žinoma, kad šioje deklaracijoje nurodžius klaidinančią ar melagingą informaciją, vadovaujantis Nuostatų 70.4 papunkčiu, sudaryta valstybės biudžeto lėšų naudojimo sutartis bus vienašališkai nutraukta ir visos projektui skirtos valstybės biudžeto lėšos turės būti grąžintos.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 *(pareiškėjo vadovo ar jo*  *(parašas) (vardas ir pavardė )*

 *įgalioto asmens pareigų pavadinimas)*